கவிஞர் த.ஜெயசீலனின் கவிதைத் தொகுப்பு என் பார்வைக்கு வந்தபோது, அவரை எந்த முறையில் இனங்காட்டலாம் என்று யோசித்தேன். அப்போது மேற்சொன்ன பேராசிரியரின் நினைவு எனக்கு வந்தது. கவிதைகளை மரபுக் கவிதைகள் என்றும், புதுக்கவிதைகள் என்றும் இருமுனைப் படுத்தி வகுத்துப் பார்ப்பது அபத்தமானது. கவிதைகளை மட்டும் என்ன, உண்மையான தற்புதுமைவாய்ந்த கலைப் படைப்பு எதனையுமே மரபுக் கலை, புதுக்கலை என்று முரட்டுத் தனமாக வகுப்பாக்கம் செய்ய முடியாது.